29. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 142 της 12/20 Ιουν. 2001 (ΦΕΚ Α΄123) Σύσταση Γενικής Γραμματείας Τουρισμού στο Υπουργείο Ανάπτυξης. Για τη μεταφορά αρμοδιοτήτων από τον Ε.Ο.Τ. στο Υπ. Ανάπτυξης, τη σύσταση και διάθρωση υπηρεσιών και θέσεων προσωπικού στη Γεν. Γραμματεία Τουρισμού και λοιπές διατάξεις βλ. άρθρ. 1-13 Π.Δ. 313/19-25 Σεπτ. 2001 (ΦΕΚ Α΄211), κατωτ. αριθ. 31. Έχοντας υπόψη α. Τις διατάξεις: 1.Του Ν. 1558/1985 "Κυβέρνηση και Κυβερνητικά Όργανα" (ΦΕΚ 137/Α/1985) και ειδικότερα του άρθρου 26, όπως τροποποιήθηκε με το άρθρο 8 του Ν. 2026/1992 (ΦΕΚ 43/Α/ 1992), του άρθρου 27 παρ. 3, όπως ισχύει μετά το άρθρο 6 παρ. 6γ του Ν. 2026/1992 και του άρθρου 30 παρ. 9  Σελ. 773,22 Τεύχος 1431 Σελ. 22 2.Των άρθρων 1 και 2 του Ν. 1835/1989 "Σύσταση Υπουργείου Τουρισμού και Καθορισμός των αρμοδιοτήτων του " (ΦΕΚ 76/Α/1989). 3.Των Π.Δ. 417/1991 (ΦΕΚ 153/Α/1991) και Π.Δ. 459/ 1993 (ΦΕΚ 193/Α/1993). 4.Του Π.Δ. 207/1989 (ΦΕΚ 98/Α/1989) "Καθορισμός αρμοδιοτήτων Υπουργείου Τουρισμού". 5.Του Π.Δ. 27/1996 (ΦΕΚ 19/Α/1996) "Συγχώνευση των Υπουργείων Τουρισμού, Βιομηχανίας, Ενέργειας & Τεχνολογίας και Εμπορίου στο Υπουργείο Ανάπτυξης". 6.Του Π.Δ. 296/1989 (ΦΕΚ 136/Α/1989) "Οργανισμός Υπουργείου Τουρισμού" 7.Του Π.Δ. 217/1995 (ΦΕΚ 116/Α/1995) "Σύσταση, οργάνωση και λειτουργία Διεύθυνσης Καζίνων στο Υπουργείο Τουρισμού". 8.Της με αριθ. ΔΙΔΚ/Γ1/2/11187/12.5.2000 Κοινής Απόφασης του πρωθυπουργού και του Υπουργού Εσωτερικών - Δημ. Διοίκησης & Αποκέντρωσης "Περί ανάθεσης αρμοδιοτήτων Υφυπουργού Εσωτερικών Δημ. Διοίκησης & Αποκέντρωσης" (ΦΕΚ 630/Β/2000). 9.Του άρθρου 29Α του Ν. 1558/1985 όπως προστέθηκε με το άρθρο 27 του Ν. 2081/1992 και αντικαταστάθηκε με το άρθρο 1 παρ. 2α του Ν. 2469/1997 (ΦΕΚ 38/Α/1997). 10.Της με αριθ. 1039386/441/Α0006/21.4.2000 Κοινής Απόφασης του Πρωθυπουργού και του Υπουργού Οικονομικών "περί ανάθεσης αρμοδιοτήτων στους Υφυπουργούς Οικονομικών (ΦΕΚ 571/Β/21.4.2000). 13.Ξ.βα.29 Υπουργείο Ανάπτυξης β. Το γεγονός ότι από τις διατάξεις του παρόντος διατάγματος προκαλείται δαπάνη είκοσι ενός εκατομμυρίου τριάντα χιλιάδων (21.030.000) δρχ. για το έτος 2001 και για κάθε ένα από τα επόμενα οικονομικά έτη, η οποία θα βαρύνει τον τακτικό προϋπολογισμό του Υπ. Ανάπτυξης (φορέας 35/150).  γ. Την με αριθ. 274/2001 γνωμοδότηση του Συμβουλίου της Επικρατείας, ύστερα από πρόταση του Πρωθυπουργού, του Υπουργού Ανάπτυξης και των Υφυπουργών Οικονομικών, Εσωτερικών, Δημόσιας Διοίκησης & Αποκέντρωσης, αποφασίζουμε: Σύσταση Γενικής Γραμματείας Τουρισμού Άρθρ.1.-Στο Υπουργείο Ανάπτυξης συνιστάται Γενική Γραμματεία Τουρισμού. Υπαγόμενες Υπηρεσίες Άρθρ.2.-Στη Γενική Γραμματεία Τουρισμού υπάγονται με τις οργανικές θέσεις και το προσωπικό τους οι υπηρεσίες του Υπουργείου Ανάπτυξης που ανήκουν στο πρώην Υπουργείο Τουρισμού σύμφωνα με τα Π.Δ. 296/1989 (ΦΕΚ 136/Α) και 217/1995 (ΦΕΚ 116/Α), η αρμόδια για τα Καζίνο επιτροπή που προβλέπεται στα άρθρα 1 (παρ. 7 και 8) και 3 (παρ. 2) του Ν. 2206/1994 (ΦΕΚ 62/Α), η Γραμματεία Στήριξης Τουριστικών Λιμένων που προβλέπεται στο άρθρο 37 του Ν. 2160/1993 (ΦΕΚ 118/Α) και η επιτροπή που προβλέπεται στο άρθρο 30 του Ν. 2160/1993.  Αποστολή Γενικής Γραμματείας Τουρισμού Άρθρ.3.-Η Γενική γραμματεία Τουρισμού έχει ως αποστολή: 1.Την χάραξη της τουριστικής πολιτικής και το σχεδιασμό της τουριστικής ανάπτυξης μέσα στα πλαίσια της γενικότερης κυβερνητικής πολιτικής καθώς και η επιδίωξή τους με την προώθηση των αναγκαίων θεσμικών μέτρων και άλλων ρυθμίσεων, με την κατάρτιση βραχυπρόθεσμων και μακροπρόθεσμων προγραμμάτων τουριστικής ανάπτυξης και την παροχή κατευθύνσεων προς τους καθ΄ ύλην αρμόδιους φορείς για την υλοποίησή τους. 2.Την εισήγηση προς τα αρμόδια κυβερνητικά όργανα των αναγκαίων μέτρων και ενεργειών για την αποτελεσματική λειτουργία του τουριστικού τομέα. 3.Την παρέμβαση προς τα αρμόδια Υπουργεία, τους κρατικούς και άλλους φορείς για την εναρμόνιση των πολιτικών που επηρεάζουν το τουρισμό και τον συντονισμό των δράσεων με στόχο την υποβοήθηση της τουριστικής ανάπτυξης και τη βελτίωση της ανταγωνιστικότητας του τουρισμού της χώρας. 4.Την εποπτεία, την υποστήριξη και το συντονισμό των εποπτευόμενων νομικών προσώπων και την εναρμόνιση των ενεργειών τους προς ενιαία κατεύθυνση για την αποτελεσματική υλοποίηση των επιδιώξεων της τουριστικής πολιτικής. 5.Την συνεργασία και τη υποστήριξη άλλων φορέων με αρμοδιότητες στον τομέα του τουρισμού και τη μέριμνα για την ενιαία εφαρμογή των αρμοδιοτήτων αυτών. 6.Τη χορήγηση των αδειών λειτουργίας Καζίνο και τον έλεγχο λειτουργίας των κρατικών και ιδιωτικών επιχειρήσεων Καζίνο. 7.Την έρευνα και τη μελέτη των επιπτώσεων του Τουρισμού στην Εθνική Οικονομία και στην κοινωνική και πολιτιστική ζωή της χώρας, καθώς και των όρων ανταγωνισμού στη διεθνή τουριστική αγορά με σκοπό τον τεκμηριωμένο προσδιορισμό της τουριστικής πολιτικής. 8.Την εκπροσώπηση της χώρας στις διακρατικές σχέσεις που αφορούν τον τουρισμό. 9.Την προώθηση των ελληνικών θέσεων στον τομέα του τουρισμού προς τα αρμόδια όργανα της Ευρωπαϊκής Ένωσης και τους άλλους Διεθνείς Οργανισμούς. 10.Την προεργασία και σύνταξη των διμερών και διεθνών συμβάσεων και συμφωνιών τουριστικής συνεργασίας. 11.Τη μέριμνα για την εξασφάλιση κοινοτικών πόρων και τη παρακολούθηση της απορρόφησής τους. 12.Τον καθορισμό της πολιτικής τουριστικής εκπαίδευσης για την βελτίωση των παρεχόμενων υπηρεσιών στον τομέα του τουρισμού. 13.Τη γνωμοδότηση προς τα αρμόδια Υπουργεία για ιδιωτικές επενδύσεις στον τομέα τουρισμού. 14.Την άσκηση όλων των αρμοδιοτήτων του συγχωνευθέντος στο Υπουργείο Ανάπτυξης πρώην Υπουργείου Τουρισμού. Σύσταση Θέσεων Άρθρ.4.-Στη Γενική Γραμματεία Τουρισμού συνιστώνται οι ακόλουθες θέσεις: 1.Μία (1) θέση μετακλητού - Γενικού Γραμματέα, Προϊσταμένου της γενικής Γραμματείας με βαθμό 1ο της κατηγορίας των ειδικών θέσεων. 2.Τρεις (3) θέσεις διοικητικών υπαλλήλων του άρθρου 30 παρ. 9 του Ν. 1558/1985. Τελικές Διατάξεις Άρθρ.5.-Μέχρι τη συγκρότηση ενιαίων υπηρεσιακών και πειθαρχικών συμβουλίων στο Υπουργείο Ανάπτυξης, το προσωπικό των Υπηρεσιών που υπάγονται με το παρόν διάταγμα στη Γενική Γραμματεία Τουρισμού εξακολουθεί να υπάγεται στα υπηρεσιακά και πειθαρχικά συμβούλια που υπαγόταν μέχρι την έναρξη ισχύος αυτού του διατάγματος. (Μετά τη σελ. 773,22) Σελ. 773,23 Τεύχος 1431 Σελ. 23 Υπουργείο Ανάπτυξης 13.Ξ.βα.29 Έναρξη ισχύος Άρθρ.6.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 